Els grups de participació del Casal Jove entreguen la recaptació del mercat solidari del llibre a l'associació El Refugio de Tula
09 de maig 2024

![](/media/uk1gadft/whatsapp-image-2024-05-04-at-18-03-30_c.jpg?width=850&height=584.8536036036036)

Els grups de participació del Casal Jove entreguen la recaptació del mercat solidari del llibre al Refugio de Tula, associació que treballa en el rescat d'animals i en donar-los una llar temporal fins que troben noves famílies. Els diners recaptats es destinaràn a la manutenció dels animals, la qual cosa tindrà un impacte significatiu en esta associació.

Els grups de participació del Casal Jove van organitzar dissabte passat, 20 d'abril, un mercat solidari de llibres per a commemorar el Dia Internacional del Llibre (23 d'abril). Este esdeveniment va tindre com a objectiu donar suport a causes solidàries i promoure la lectura. Cal subratllar la generositat i el compromís de la ciutadania que va acudir al mercat a la cerca de llibres al llarg d'eixe matí. El mercat va oferir una àmplia selecció de llibres, des de clàssics literaris fins a llibres supervendes contemporanis, cobrint una gran varietat de gèneres i temes.

El Refugio de Tula va expressar la seua gratitud per la involucració dels grups de participació del Casal Jove en l'activitat. A més, durant la trobada l'associació els va explicar als i les jóvens el que feien en el seu dia a dia i quina és la seua labor com a voluntaris en esta associació.

La campanya solidària promoguda pels grups de participació dels centres juvenils ha demostrat que els i les jóvens es mostren preocupats per causes socials i amb esta implicació s'aconseguixen grans resultats.

*   [](http://www.facebook.com/sharer.php?u=https://aytosagunto.es/va/actualitat/els-grups-de-participacio-del-casal-jove-entreguen-la-recaptacio-del-mercat-solidari-del-llibre-a-l-associacio-el-refugio-de-tula/ "Facebook")
*   [](http://twitter.com/share?url=https://aytosagunto.es/va/actualitat/els-grups-de-participacio-del-casal-jove-entreguen-la-recaptacio-del-mercat-solidari-del-llibre-a-l-associacio-el-refugio-de-tula/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/els-grups-de-participacio-del-casal-jove-entreguen-la-recaptacio-del-mercat-solidari-del-llibre-a-l-associacio-el-refugio-de-tula/ "Linked In")
*   [](mailto:?body=https://aytosagunto.es/va/actualitat/els-grups-de-participacio-del-casal-jove-entreguen-la-recaptacio-del-mercat-solidari-del-llibre-a-l-associacio-el-refugio-de-tula/)